Buldak

Buldak (, ) — 2012-ci ilin aprel ayından etibarən "Samyang Foods" şirkəti tərəfindən istehsal olunan Cənubi Koreya hazır əriştə brendi. Bu məhsul "Samyang" şirkətinin ən çox satılan məhsulu hesab olunur; 2024-cü ilin sentyabr ayınadək 6,6 milyondan çox vahid satılmışdır. O, Koreya bazarında təqdim olunan ən acı hazır əriştələrdən biri kimi tanınır; orijinal məhsulun acılıq dərəcəsi Skovill şkalası üzrə 4 404 vahid təşkil edir.

Şirkət hesabatına əsasən, "Buldak" əriştəsinin ixracı 2010-cu illərin ikinci yarısında "Samyang Foods"un böyüməsinin əsas hərəkətverici qüvvəsi olmuşdur. 2022-ci ildə "Buldak" məhsul xəttinin satış həcmi 400 milyon ABŞ dollarını ötüb ki, bu da şirkətin ümumi ixracının təxminən 70%-ni təşkil etmişdir.

 Tarixi 

"Buldak Hot Chicken Flavor Ramen" əriştəsi 2012-ci ilin aprelində satışa buraxılmışdır. Onun yaradılmasına eyni adlı ədviyyəli toyuq yeməyi ilham vermişdir. "Samyang Foods" şirkətinin satış şöbəsinin əməkdaşı Kim Çjun Su 2010-cu ildə bir restoranda nahar edərkən bu yeməyə diqqət yetirmişdi. O xatırlayırdı ki, yeməyi yeyən müştərilər "eyni anda həm zövq, həm də ağrı hiss edərək tərləyir və dillərini çıxarırdılar". Şirkətin qida texnoloqları məhsulun ilkin nümunələrini hazırlayarkən, o, dəfələrlə onlardan əriştəni daha da acı etməyi xahiş etmişdi.


Məhsulun qlobal populyarlığı YouTube platformasında yayılan "Fire Noodle Challenge" () adlı viral çağırışdan sonra kəskin şəkildə artmışdır. Bu çağırış 2014-cü ildə "Korean Englishman" adlı "YouTube" kanalı tərəfindən başladılmışdı. Aparıcı Coş Kerrott Birləşmiş Krallıqda yaşayan dostlarına su və ya digər içkilər içmədən əriştəni ən tez yeyənin kim olacağını müəyyənləşdirmək üçün çağırış etmişdi.Archived at Ghostarchive and the Wayback Machine:  Videonun populyarlığı nəticəsində dünyanın müxtəlif yerlərində digər bloqerlər də eyni çağırışı təkrarlamış, bu isə "Buldak" məhsullarına marağın artmasına səbəb olmuşdur.

2024-cü ildə bəzi "Buldak" əriştə növləri Danimarkada geri çağırılmışdır. Danimarka Baytarlıq və Qida İdarəsi bildirmişdi ki, bir qablaşdırmadakı kapsaisin səviyyəsi o qədər yüksəkdir ki, istehlakçılar üçün kəskin zəhərlənmə riski yarada bilər. Daha sonra Danimarka hakimiyyət orqanları "Samyang Buldak 2x Spicy Hot Chicken" və "Samyang Buldak Hot Chicken Stew məhsulları" ilə bağlı geri çağırmanı ləğv etmiş, lakin "Buldak 3x Spicy Hot Chicken" növünə qoyulan qadağanı qüvvədə saxlamışdır.

=== Xarici imitasiya məhsulları

Buldak məhsullarının beynəlxalq populyarlığının artması ilə Çin və Yaponiya qida şirkətləri bu brendi təqlid edən məhsullar istehsal etməyə başlamışdırlar.

2021-ci ildə "Samyang Foods" Koreya Qida Sənayesi Assosiasiyası ilə əməkdaşlıq çərçivəsində imitasiya məhsullarını istehsal və yayım edən Çin şirkətlərinə qarşı əqli mülkiyyət hüquqlarının qorunması ilə bağlı məhkəmə iddiası qaldırmışdır. Daha sonra, 2023-cü ilin mart ayında Çin məhkəməsi Samyang da daxil olmaqla dörd Koreya şirkətinin qaldırdığı iddia üzrə Çin şirkətlərinin əmtəə nişanlarını və dizayn elementlərini təqlid etməklə əqli mülkiyyət hüquqlarını pozduğunu tanımış və onlara kompensasiya ödəməyi əmr etmişdir.

2023-cü ilin aprel ayında Yaponiyanın qida şirkəti "Nissin Foods" Cənubi Koreyada mübahisələrə səbəb olmuşdur. Şirkət ədviyyəli souslu Koreya tipli hazır əriştə məhsulu təqdim etmiş, onun qablaşdırma dizaynı isə "Buldak Carbonara" məhsuluna bənzədilmişdir. "Samyang" bu məsələ ilə bağlı məhkəməyə müraciət etməyi nəzərdən keçirsə də, məhsul adlarının fərqli olması səbəbindən məhkəmədə qalib gəlmə ehtimalının az olduğunu qiymətləndirərək iddiadan imtina etmiş və gələcəkdə diqqəti daha çox öz məhsullarının marketinqinə yönəltmək qərarı vermişdir.

 Genişlənmə 

"Samyang" şirkəti "Buldak" brendini hazır əriştə məhsullarından kənara da genişləndirmişdir. Məhsul xəttinə ədviyyəli sous, çipslər, qızardılmış düyü, ttokpokki, düşbərələr və digər müxtəlif qida məhsulları daxil edilmişdir.

 İstinadlar 

Kateqoriya:Koreya mətbəxi
Kateqoriya:Əriştələr